Villu Parvet on skandaalne ärimees, kes oma eesmärkide saavutamiseks ei löö risti ette millegi ees - olgu selleks siis väljakutsed äri- või eraelus. Villus voolab üheaegselt koolitaja, psühholoogi, sportlase ja ärimehe energia ning kahtlemata on ta pealinnas üks kõmulisemaid võrgutajaid (vähemalt nii väidavad internetikommentaariumid). Selle nädala alguses aga saime kõik Kroonikast ja Õhtulehest lugeda, et Villu on nüüd kihlatud ja elab koos oma kauni elukaaslase Eretiga. Loomulikult on iga naise esimene küsimus, et kuidas õnnestus ühel kaunitaril selline tuline mees ära taltsutada. Järgmiste nädalate jooksul plaanib Buduaar selle välja selgitada, sest Villu ja Eret olid nõus oma armastuse lugu meiega jagama. Alustasime kõige algusest ja palusime Villul rääkida meile, kuidas mees seda õiget naist kohtab….